আয়ি সোজলুক

আয়ি সোজলুক হল একটি এলজিবিটিকিউ সহযোগী অনলাইন অভিধান যা ২০১১ সালের ১৪ আগস্ট  ইলকার বোজকুর্ট দ্বারা প্রতিষ্ঠিত হয়েছিল।   আগস্ট ২০১১ সালে প্রতিষ্ঠিত এই অভিধানের বেশিরভাগ অবদানকারী ছিলেন এলজিবিটিকিউ ব্যক্তি।    এই অভিধান তৈরির মূল উদ্দেশ্য ছিল সমাজের অংশ হিসেবে এলজিবিটিকিউ ব্যক্তিদের কণ্ঠস্বর তুলে ধরা, তাদের সামাজিক অধিকার রক্ষা করা,  তাদের মুক্তভাবে লেখার সুযোগ তৈরি করা এবং তরুণ এলজিবিটিআই ব্যক্তিরা যাতে নিজেদের প্রকৃতিগত সত্ত্বাকে আপন করে নিতে পারে, তার ব্যাবস্থা করা। এই অভিধানের প্রকাশনা তাদের একটি বার্তা দেয় যে তারা একা নয় এবং তারা ভুলও নয়। এই উদ্যোগ  ট্রান্সফোবিয়া, হোমোফোবিয়া,   এবং ঘৃণাজনিত অপরাধের বিরুদ্ধে সংগ্রাম। এই অনলাইন অভিধান সাইটের লেখক সদস্যদের মধ্যে কিছু স্বেচ্ছাসেবী আইনজীবী আইনগত পরামর্শ দেন এবং কিছু স্বেচ্ছাসেবী মনোবিজ্ঞানীও রয়েছেন যারা মানসিক সহায়তা প্রদান করেন।  সময়ের সঙ্গে সঙ্গে এটি একটি সংগঠনে রূপ নেয়, যা বিভিন্ন অনুষ্ঠান আয়োজন করে ও দাতব্য প্রকল্প পরিচালনা করে। জুলাই ২০১৪ সাল থেকে এই গোষ্ঠীটি আইএলজিএ দ্বারা একটি স্বীকৃত এলজিবিটিকিউ সংস্থা হিসেবে গৃহীত হয়েছে।   

আই সোজলুকের পক্ষ থেকে  ২০১৫ সালের ৫ সেপ্টেম্বর  এলজিবিটিকিউ সংস্কৃতি ও জীবনধারা বিষয়ক ম্যাগাজিন বা মাসিক পত্রিকা হোমোজেন  প্রকাশিত হয়েছিল। আই সোজলুকের প্রতিষ্ঠাতা ও স্বতন্ত্র কর্মী ইলকার বোজকুর্ট এই পত্রিকার প্রস্তুতকার। সমাজে বসবাসকারী প্রতিটি ব্যক্তির বৈষম্যহীনভাবে বাঁচার অধিকারকে এই পত্রিকায় তুলে ধরা হয়। এই ম্যাগাজিন ছিল তুরস্কে এলজিবিটিকিউ বিষয়বস্তু নিয়ে প্রকাশিত প্রথম সংস্কৃতি ও জীবনধারাভিত্তিক পত্রিকা। শুরুতে এটি অনলাইন মঞ্চে প্রকাশিত হলেও  ২০১৬ সালে ৩ সেপ্টেম্বর এটি মুদ্রিত সংস্করণ হিসাবে প্রকাশিত হতে শুরু করে। হোমোজেন  ম্যাগাজিন এলজিবিটিকিউ সম্প্রদায়ের আত্মপ্রকাশ, অধিকার, সংস্কৃতি, জীবনযাপন এবং সামাজিক লড়াইয়ের গল্পগুলো সমাজের সামনে তুলে ধরার একটি গুরুত্বপূর্ণ মাধ্যম হয়ে ওঠে।         

আই সোজলুকের লেখকদের মধ্যে অন্তর্ভুক্ত ছিল সমাজের বিভিন্ন পেশার মানুষ, যেমন ডাক্তার, মনোবিজ্ঞানী পরামর্শদাতা, শিক্ষা পরামর্শদাতা, সমাজকর্মী, সমাজবিজ্ঞানী এবং আইনজীবী। তারা প্রয়োজন অনুযায়ী ব্যক্তিদের স্বেচ্ছাসেবা এবং বিনামূল্যে সহায়তা প্রদান করে।

পরিসংখ্যান 
২০১৫ সালের হিসাবে, আই সোজলুক অভিধানে ৫৫,১৯৪টি শিরোনামের অধীনে মোট ৩১৩,০০৩টি আলাদা সংজ্ঞা নিবন্ধিত ছিল। এই অনলাইন সাইটের তৎকালীন উপভোক্তার সংখ্যা ছিল ২,৪৬৬ জন।      ২০১২ সালের নভেম্বরে, এটি তুরস্কের সহযোগী অভিধানগুলির মধ্যে সপ্তম স্থানে ছিল।  ২০১৪ সালের আগস্টে পুনরায় এই অভিধানটি অষ্টম স্থান এবং ২০১৫ সালের জুন ও জুলাই মাসে যথাক্রমে ১০ম ও ৯ম স্থান অর্জন করে। আই সোজলুক হলো তুরস্কের শীর্ষ ১০ সম্মিলিত অভিধানের তালিকায় স্থান পাওয়া প্রথম এলজিবিটিকিউ অভিধান।   ২০১৬ সালের এপ্রিল মাসে, এর মাসিক উপভোক্তার সংখ্যা ছিল ৪২১১ জন।

অন্যান্য মঞ্চ 
সম্প্রতি এই অনলাইন অভিধানের মোবাইল অ্যাপ্লিকেশন প্রকাশ পেয়েছে।  মোবাইল অ্যাপ্লিকেশনে বেশ কিছু অনন্য বৈশিষ্ট্য অন্তর্ভুক্ত করা হয়েছে, যেমন দীর্ঘ লিঙ্কগুলিকে সংক্ষিপ্ত করার জন্য লিঙ্ক সংক্ষিপ্তকরণ, অভিধানভিত্তিক কার্যকলাপ তৈরির জন্য জিরভেটোর ইত্যাদি। এছাড়াও, অভিধানটিতে হোমোজেন নামক মাসিক পত্রিকাটিও অন্তর্ভুক্ত হয়েছে যেখানে এলজিবিটিকিউ সংস্কৃতি, শিল্প ও জীবন নিয়ে আলোচনা হয়।

ক্রিয়াকলাপ 
স্থানীয় নিয়ম অনুসারে সকল অভিধান লেখকের শীর্ষ সম্মেলন নামক সভা আয়োজনের অধিকার রয়েছে যেখানে অন্যান্য লেখকরাও অংশগ্রহণ করতে পারেন।     আয়ি সোজলুকের প্রতিষ্ঠার পর থেকে ২০১৫ সাল পর্যন্ত তারা প্রায় ৯৭টি অনুষ্ঠানের আয়োজন করেছে।

তথ্যসূত্র

বাহ্যিক লিঙ্কগুলি 

 অফিসিয়াল ওয়েবসাইট – আয়ি সোজলুক 
 হোমোজেন ডারগি - এলজিবিটিকিউ সংস্কৃতি এবং জীবন পত্রিকা
২০১১-এ প্রতিষ্ঠিত ইন্টারনেট সম্পত্তি